b'\n_START_ARTICLE_\nRihard Braniselj\n_START_SECTION_\n\xc5\xbdivljenjepis\n_START_PARAGRAPH_\nBraniselj je leta 1985 kon\xc4\x8dal Kadetsko \xc5\xa1olo za mili\xc4\x8dnike v Tacnu in nato sprva sedem let deloval kot policist; v tem \xc4\x8dasu se je udele\xc5\xbeil akcije Sever in slovenske osamosvojitvene vojne. Leta 1992 je diplomiral na Vi\xc5\xa1ji pravni \xc5\xa1oli za notranje zadeve v Ljubljani in sprva postal pomo\xc4\x8dnik komandirja Policijske postaje Postojna, nato pa je januarja 1993 postal kriminalisti\xc4\x8dni in\xc5\xa1pektor za gospodarski kriminal na podro\xc4\x8dju UNZ Postojna. Februarja 1997 je diplomiral na Pravni fakulteti v Ljubljani s podro\xc4\x8dja borznega kriminala._NEWLINE_Leta 1999 je zapustil policijske vrste in postal vodja pravnega oddelka Kovinoplastike Lo\xc5\xbe. V letih 2006-07 je deloval v Odvetni\xc5\xa1ki pisarni \xc4\x8ceferin; od leta 2007 ima samostojno odvetni\xc5\xa1ko pisarno._NEWLINE_Leta 2010 je na Neodvisni listi Notranjske kandidiral za \xc5\xbeupana Ob\xc4\x8dine Cerknica, a ni bil izvoljen.'